CELEX: 62016CN0083
Language: ro
Date: 2016-02-12 00:00:00
Title: Cauza C-83/16: Cerere de decizie preliminară introdusă de Administrativen sad Sofia-grad (Bulgaria) la 12 februarie 2016 – „Heta Asset Resolution Bulgaria” OOD/Nachalnik na Mitnitsa Stolichna

18.4.2016   
            
            
               RO
            
            
               Jurnalul Oficial al Uniunii Europene
            
            
               C 136/19
            
         Cerere de decizie preliminară introdusă de Administrativen sad Sofia-grad (Bulgaria) la 12 februarie 2016 – „Heta Asset Resolution Bulgaria” OOD/Nachalnik na Mitnitsa Stolichna
   (Cauza C-83/16)
   (2016/C 136/25)
   Limba de procedură: bulgara
   
      Instanța de trimitere
   
   Administrativen sad Sofia-grad
   
      Părțile din procedura principală
   
   
      Reclamantă:„Heta Asset Resolution Bulgaria” OOD
   
      Pârât: Nachalnik na Mitnitsa Stolichna
   
      Întrebările preliminare
   
   
               1)
            
            
               Articolul 161 alineatul (5) și articolul 210 alineatul (3) din Regulamentul (CEE) nr. 2913/92 (1) al Consiliului din 12 octombrie 1992 de instituire a Codului Vamal Comunitar trebuie interpretate în sensul că este exportator de pe teritoriul vamal al Comunității o persoană stabilită pe acest teritoriu, care este parte la un contract de vânzare de mărfuri către o persoană stabilită într-o țară terță, atunci când acest contract reprezintă motivul pentru plasarea mărfurilor sub regimul de export în temeiul acestui regulament?
            
         
               2)
            
            
               Articolul 161 alineatul (1) și articolul 210 alineatul (1) din Regulamentul (CEE) nr. 2913/92 trebuie interpretate în sensul că, în împrejurări precum cele din procedura principală, există un export și datoria vamală la export cu privire la o ambarcațiune (iaht), aflată sub pavilionul unui stat membru, ia naștere numai pe baza unui contract de vânzare către o persoană stabilită într-o țară terță și ca urmare a radierii acestei ambarcațiuni din registrele navale ale acestui stat membru?
            
         
               3)
            
            
               Articolul 795 alineatul (1) al treilea paragraf litera (b) din Regulamentul (CEE) nr. 2454[/93] (2) [al Comisiei] din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar trebuie interpretat în sensul că, în împrejurări precum cele din procedura principală, în cazul exportului unei ambarcațiuni (a unui iaht), aflate sub pavilionul unui stat membru, contractul privind vânzarea ambarcațiunii către o persoană stabilită într-o țară terță și radierea ambarcațiunii din registrele navale ale statului membru respectiv reprezintă o dovadă suficientă în sensul acestei dispoziții?
            
         
               4)
            
            
               Din articolul 795 alineatul (1) al treilea paragraf litera (b) și al patrulea paragraf [coroborat cu] articolul 796e alineatul (1) litera (b) din Regulamentul (CEE) nr. 2454/93 rezultă că, în împrejurările din procedura principală, aprecierea autorităților vamale competente [privind existența] unor dovezi suficiente în conformitate cu articolul 796da alineatul (4) din acest regulament are caracter obligatoriu și nu trebuie supusă verificării de către autoritatea vamală competentă pentru acceptarea ulterioară a unei declarații vamale în sensul primei dispoziții?
            
         
      (1)  JO L 302, p. 1, Ediție specială, 02/vol. 5, p. 58.
   
      (2)  JO L 253, p. 1, Ediție specială, 02/vol. 7, p. 3.